
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/ 264 / 01.09.2005

	
	
	


R  A  P  O  R  T    

asupra proiectului de Lege pentru aprobarea Ordonanţei de Urgenţă a Guvernului nr, 114/ 2005 privind unele măsuri pentru derularea şi finalizarea privatizării Societăţilor Comerciale de Distribuţie şi Furnizare a Energiei Electrice Electrica Moldova – S.A. şi Electrica Oltenia – S.A.











În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de Urgenţă a Guvernului nr, 114/2005 privind unele măsuri pentru derularea şi finalizarea privatizării Societăţilor Comerciale de Distribuţie şi Furnizare a Energiei Electrice Electrica Moldova – S.A. şi Electrica Oltenia – S.A., Camera Deputaţilor fiind Cameră decizională, trimis cu adresa nr. PLx 342 din 29 iulie 2005 şi înregistrat sub nr.21/259 din 29 iulie 2005.

Consiliului Legislativ a avizat favorabil, proiectul de lege, conform adresei nr.956 din 15 iulie 2005.     
Ordonanţa de urgenţă  a Guvernului nr.114/2005, supusă aprobării prin prezentul proiect de lege, are ca obiect de reglementare instituirea unor măsuri pentru derularea şi finalizarea privatizării Societăţilor Comerciale Filiale de Distribuţie şi Furnizare a Energiei Electrice Electrica Moldova S.A. şi Electrica Oltenia S.A. în scopul realizării prevederilor Programului de guvernare pentru perioada 2005- 2008, aprobat prin Hotărârea Parlamentului nr.24/2004 pentru acordarea încrederii Guvernului.

În raport de obiectul şi conţinutul său, proiectul de Lege face parte din categoria legilor ordinare, potrivit prevederilor art.73 alin. (3) din Constituţia României. 

            În conformitate cu prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din data de 1 septembrie 2005.


  La lucrările Comisiei au participat, în calitate de invitaţi, în conformitate cu prevederile art.51 şi 52 din Regulamentul Camerei Deputaţilor, din partea Ministerul Economiei şi Comerţului: Robert Neagoe – director general, Alexe Alexandru – director general, Mihaela Preda – expert, Cătălin Iliescu – project manager, iar din partea Electrica SA, Dan Cătălin Stancu – director privatizare. 


La dezbaterea acestui proiect de lege au fost prezenţi toţi cei 23 de membri ai Comisiei pentru politică  economică, reformă şi privatizare. 

          Raportul Comisiei a fost adoptat cu unanimitate de voturi.

  Proiectul de lege a fost dezbătut şi adoptat de Senat, în calitate de primă Cameră sesizată, în şedinţa din 28 iulie 2005.

Potrivit prevederilor art.75 din Constituţia României, republicată, şi ale art.86 alin.(3) pct.2 lit. f) din Regulamentul Camerei Deputaţilor, competenţa decizională, în cazul acestui proiect de lege, aparţine Camerei Deputaţilor.
În urma dezbaterilor,Comisia a hotărât să propună spre dezbatere şi adoptare plenului Camerei Deputaţilor, proiectul de Lege pentru aprobarea Ordonanţei de Urgenţă a Guvernului nr.114/ 2005 privind unele măsuri pentru derularea şi finalizarea privatizării Societăţilor Comerciale de Distribuţie şi Furnizare a Energiei Electrice Electrica Moldova – S.A. şi Electrica Oltenia – S.A., în  forma adoptată de Senat.
           PREŞEDINTE,

           Mihai Tudose                          SECRETAR,                                                

             


       Vasile Cosmin Nicula

                                                                                                                                                                                      Consilier parlamentar,










        Anca Chiser









               Expert parlamentar,

                                                                                                      Graziella Segărceanu







C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL  asupra proiectului de Lege pentru pentru aprobarea Ordonanţei de Urgenţă a Guvernului nr, 114/ 2005 privind unele măsuri pentru derularea şi finalizarea privatizării Societăţilor Comerciale de Distribuţie şi Furnizare a Energiei Electrice Electrica Moldova – S.A. şi Electrica Oltenia – S.A., Camera Deputaţilor fiind cameră decizională. (PLx  342/29.07.2005), 
Camera Deputaţilor fiind Cameră decizională.

PREŞEDINTE,

MIHAI  TUDOSE

